Δήλωση

Από τους Δήμους Λάρνακας, Αθηένου και Αραδίππου για τις μελλοντικές τους πολιτικές σχετικά με τη Διαπολιτισμική Ένταξη στην επαρχία Λάρνακας της Κύπρου.

Λάρνακα, 19 Απριλίου 2023

Η δήλωση είναι εμπνευσμένη από το παράδειγμα των πόλεων που είναι φιλόξενες και συμπεριληπτικές, παρά τις αντιξοότητες που αντιμετωπίζουν εξαιτίας του αυξανόμενου αριθμού νεοαφιχθέντων προσφύγων και μεταναστών.

Έχοντας εις γνώση μας ότι η σωστή διαχείριση της διαπολιτισμικής δέσμευσης ενισχύει την ανθεκτικότητα και βελτιώνει την ποιότητα ζωής σε τοπικό επίπεδο, επιβεβαιώνουμε ότι ως υποψήφια πόλη του Ευρωπαϊκού Προγράμματος Διαπολιτισμικών Πόλεων, ενός συνασπισμού υπό την ηγεσία του Συμβουλίου της Ευρώπης, με περισσότερες από 160 τοπικές και περιφερειακές διοικήσεις σε όλη την Ευρώπη και τον κόσμο – θα προσπαθήσουμε:

* Να αναλάβουμε ηγετικό ρόλο και να ενθαρρύνουμε τη θέσπιση καινοτόμων πολιτικών για τη διασφάλιση της συνοχής των κοινοτήτων υπό την πίεση των αυξανόμενων μεταναστευτικών ρευμάτων.
* Να αποτρέψουμε ρητορικές στα τοπικά μέσα ενημέρωσης που προάγουν στις τοπικές κοινότητες την ξενοφοβία προς τους μετανάστες και κατ’ επέκταση τις διακρίσεις εις βάρος των τελευταίων.
* Να ενθαρρύνουμε τον εποικοδομητικό δημόσιο διάλογο μεταξύ του ευρύτερου κοινού και της τοπικής ηγεσίας σχετικά με τη προώθηση του πολιτιστικού πλουραλισμού.
* Να καλλιεργήσουμε τις διαπολιτισμικές ικανότητες ανάμεσα στους φορείς των τοπικών αρχών και των κατοίκων της περιοχής μέσω επιμορφωτικών προγραμμάτων.
* Nα υποστηρίξουμε τις οργανώσεις που συμβάλλουν στην οικοδόμηση ισχυρών θεμελίων αλληλεγγύης και διαπολιτισμικής νοοτροπίας.
* Nα αξιοποιήσουμε τον δημόσιο χώρο για την ανάπτυξη ικανοτήτων που σχετίζονται με τη διαπολιτισμική ένταξη και την προσωπική και επαγγελματική ανάπτυξη.

Μία από τις προτεραιότητές μας για τα επόμενα δύο χρόνια θα είναι η ενίσχυση της συνεργασίας μεταξύ των πολιτικών παραγόντων της Eπαρχίας της Λάρνακας (δηλαδή των Δήμων Λάρνακας, Αθηένου και Αραδίππου) αλλά και άλλων μελλοντικά ενδιαφερόμενων τοπικών φορέων, μαζί με την υποστήριξη του Συμβουλίου της Ευρώπης, για το σχεδιασμό και την εφαρμογή συμπεριληπτικών πολιτικών όσον αφορά την κοινωνική ενσωμάτωση των μεταναστών. Είμαστε βέβαιοι ότι μια σχέση εμπιστοσύνης και συνεργασίας με τους τοπικούς φορείς που υποστηρίζουν αυτή την ατζέντα, θα βοηθήσει τις κοινότητές μας να γίνουν πιο συμπεριληπτικές και ανθεκτικές.

